
B8-0159/2016
Europa-Parlamentets beslutning om systematiske massemord på religiøse mindretal begået af ISIS 
(2016/2529(RSP))
Europa-Parlamentet,
–
der henviser til sine tidligere beslutninger om Irak, Syrien, Libyen og Egypten, navnlig beslutning af 12. marts 2015 om ISIS/Da'esh' nylige angreb og bortførelser i Mellemøsten, som især er gået ud over assyrereser
, og beslutning af 18. september 2014 om situationen i Irak og Syrien og IS' offensiv, herunder forfølgelsen af mindretal
, 
–
der henviser til Rådets konklusioner af 16. marts 2015 om den regionale EU-strategi for Syrien og Irak samt over for truslen fra ISIL/Da'esh, af 20. oktober 2014 om ISIL/Daesh-krisen i Syrien og Irak, af 30. august 2014 om Irak og Syrien, af 14. april 2014 og 12. oktober 2015 om Syrien og af 15. august 2014 om Irak, 
–
der henviser til EU’s retningslinjer om fremme og beskyttelse af religions- og trosfrihed og EU’s retningslinjer om fremme af overholdelsen af den humanitære folkeret, der henviser til FN-erklæringen fra 1981om afskaffelse af alle former for intolerance og forskelsbehandling på grundlag af religion og tro, 
–
der henviser til Rådets afgørelse 2003/335/RIA af 8. maj 2003 om efterforskning og strafforfølgning af folkedrab, forbrydelser mod menneskeheden og krigsforbrydelser
 og til erklæring fra FN's generalsekretærs særlige rådgiver om forebyggelse af folkedrab,
–
der henviser til erklæring af 27. marts 2015 på Den Europæiske Unions vegne af Stavros Lambrinidis, EU's særlige repræsentant for menneskerettigheder, til FN's Sikkerhedsråds åbne debat om ofrene for angreb og overgreb med etnisk eller religiøs baggrund i Mellemøsten,
–
der henviser til FN's Sikkerhedsråds resolution nr. 2249, 2253 og 2254,
–
der henviser til De Forenede Nationers konvention om forebyggelse af og straf for folkedrab af 9. december 1948, 
–
der henviser til forretningsordenens artikel 123, stk. 2,
A.
der henviser til, at FN’s Sikkerhedsråd i sin resolution 2249 (2015) af 20. november 2015 har fastslået, at den såkaldte ISIS/Da’eshs voldelige og ekstremistiske ideologi, terrorhandlinger, fortsatte grove systematiske og udbredte overgreb på civile, krænkelser af menneskerettighederne og krænkelser af den humanitære folkeret, herunder overgreb af religiøse eller etniske grunde, og udryddelse af kulturarv og ulovlige handel med kulturværdier er en global og hidtil uset trussel mod international fred og sikkerhed;
B.
der henviser til, at FN’s Sikkerhedsråds resolution 2249 (2015) bemyndiger de medlemsstater, der har kapacitet til at gøre det, til at træffe alle nødvendige foranstaltninger i overensstemmelse med folkeretten, navnlig De Forenede Nationers pagt, og med internationale menneskerettigheds- og flygtningelovgivning samt den humanitære folkeret om det område, der kontrolleres af ISIS/Da'esh i Syrien og Irak, med det formål at øge og koordinere deres indsats for at forhindre og bekæmpe terrorhandlinger;
C.
der henviser til, at FN’s Sikkerhedsråds resolution 2253 (2015) bekræfter medlemsstaternes forpligtelse til at sikre, at deres statsborgere og personer på deres område ikke stiller økonomiske midler til rådighed for ISIS/Da'esh, al-Qaeda, og tilknyttede personer, grupper, virksomheder og enheder — minder om, at denne forpligtelse gælder for direkte og indirekte handel med olie og raffinerede olieprodukter, og minder desuden om betydningen af, at alle medlemsstater overholder deres forpligtelse til at sikre, at deres statsborgere og personer på deres område ikke yder donationer til enkeltpersoner og enheder, der er udpeget som terrorister, eller personer, der handler på vegne af eller efter instruks fra sådanne udpegede personer eller enheder;
D.
der henviser til, at FN’s Sikkerhedsråds resolution 2254 (2015) giver udtryk for sin støtte til en politisk proces under syrisk ledelse, der faciliteres af FN og inden for seks måneder etablerer et troværdige, inklusivt og ikke-sekterisk styre og fastsætter en tidsplan og en proces for udarbejdelse af en ny forfatning; der henviser til, at der i resolutionen desuden gives udtryk for støtte til frie og retfærdige valg, som skal afholdes i henhold til den nye forfatning inden for 18 måneder og forvaltes under tilsyn af FN til styrets tilfredshed og i overensstemmelse med de højeste internationale standarder for gennemsigtighed og ansvarlighed, og hvor alle syrere, herunder medlemmerne af diasporaen, er berettigede til at deltage, som fastsat i den internationale erklæring om Syrien af 14. november 2015;
E.
der henviser til, at FN og andre internationale organisationer har rapporteret om udbredte alvorlige krænkelser af den internationale menneskerettighedslovgivning og den humanitære folkeret begået af ISIS/Da'esh og grupper med tilknytning dertil i Mellemøsten, navnlig i Syrien og Irak, imod etniske og religiøse mindretal, bl.a. målrettede drab, tvungne konverteringer, bortførelser, salg af kvinder, placering af kvinder og børn i slaveri, rekruttering af børn til selvmordsbombeangreb, seksuelle og fysiske overgreb og tortur; der henviser til, at der er tiltagende bekymring for de mennesker, der stadig er fanget i områder, der kontrolleres af ISIS/Da'esh-styrker, da næsten ingen international humanitær bistand når frem til disse områder;
F.
der henviser til, at ISIS/Da'esh har begået overgreb mod religiøse og etniske mindretal såsom kristne, yesidier, shabaker, Kaka'e-troende, sabeanere og shiiter samt mod mange arabere og sunni-muslimer; der henviser til, at moskeer, monumenter, helligdomme, kirker og andre bedesteder, grave og kirkegårde er blevet ødelagt systematisk; 
G.
der henviser til, at den internationale uafhængige undersøgelseskommission har dokumenteret og rapporteret, at personer fra etniske og religiøse mindretal, der gør modstand mod ISIS/Da'esh og andre terrorgrupper, militser og ikke-statslige væbnede grupper i områder, som de de facto kontrollerer, fortsat risikerer at blive forfulgt;
H.
der henviser til, at det i adskillige rapporter fra FN-organer, herunder FN’s generalsekretærs særlige rådgiver om forebyggelse af folkedrab, FN's generalsekretærs særlige rådgiver om beskyttelsesansvar og FN’s højkommissær for menneskerettigheder, er blevet fastslået, at handlinger begået af ISIS/Da'esh kan udgøre krigsforbrydelser, forbrydelser mod menneskeheden og eventuelt folkedrab; 
I.
der henviser til, at folkedrab, forbrydelser mod menneskeheden og krigsforbrydelser vedrører alle EU’s medlemsstater, som er besluttede på at samarbejde om at forebygge sådanne forbrydelser og sætte en stopper for straffrihed for gerningsmændene, i overensstemmelse med Rådets fælles holdning 2003/444/CFSP af 16. juni 2003;
J.
der henviser til, at alle mennesker i henhold til folkeretten har ret til at leve i overensstemmelse med deres samvittighed og til frit at have eller ændre deres religiøse eller ikke-religiøse tro; der henviser til, at politiske og religiøse ledere har pligt til på alle niveauer at bekæmpe ekstremisme og fremme gensidig respekt blandt enkeltpersoner og religiøse grupper;
K.
der henviser til, at ISIS/Da'esh begår grusomme drab på medlemmer af LGBTI-samfundet; der henviser til, at ifølge OutRight Action International er 36 mænd blev dræbt i Syrien og Irak efter anklager om sodomi; der henviser til, at frygten for forfærdende dødsfald blandt medlemmer af LGBTI-samfundet under ISIS/Da'esh' regime forværres af deres isolation i et samfund, der i vid udstrækning udstøder dem;
1.
fordømmer endnu en gang på det kraftigste ISIS/Da'esh og dens frygtelige menneskerettighedskrænkelser, som udgør forbrydelser mod menneskeheden og krigsforbrydelser i henhold til Romstatutten for Den International Straffedomstol (ICC), og understreger, at der bør træffes foranstaltninger for, at disse bliver anerkendt som folkedrab; er dybt bekymret over, at denne terrorgruppe målrettet forfølger kristne, yesidier, turkmenere, shiitter, shabaker, sabeanere, Kaka'e-troende og sunnier, som ikke er enige i deres fortolkning af islam, som led i dens forsøg på at udrydde alle religiøse mindretal fra de områder, den kontrollerer; 
2.
opfordrer indtrængende hver af de kontraherende parter i FN’s konvention om forebyggelse af og straf for folkedrab, der blev undertegnet i Paris den 9. december 1948, og i andre relevante internationale aftaler, til at forhindre krigsforbrydelser, forbrydelser mod menneskeheden og folkedrab på deres territorium; understreger, at der ikke må være straffrihed for gerningsmændene til disse forbrydelser, og at de ansvarlige skal overdrages til ICC; opfordrer indtrængende Syrien og Irak til at anerkende ICC's kompetence;
3.
minder om, at FN’s Sikkerhedsråds resolution 2253 pålagde FN’s medlemsstater en retlig forpligtelse til at forbyde alle former for bistand til ISIS/Da'esh og andre terrororganisationer, navnlig levering af våben og finansiel bistand, herunder den ulovlige oliehandel, og opfordrer dem indtrængende til at gøre denne form for bistand en forbrydelse i henhold til national lovgivning; minder om, at hvis nogle medlemsstater ikke overholder dette forbud, vil det udgøre en krænkelse af folkeretten og pålægge andre medlemsstater en retlig forpligtelse til at implementere FN’s Sikkerhedsråds resolution ved at bringe de ansvarlige personer og enheder for retten;
4.
opfordrer Tyrkiet og Golfstaterne til at intensivere bestræbelserne på at forebygge og bekæmpe enhver form for aktiv eller passiv støtte til ISIS/Da'esh og andre terrororganisationer i disse lande; 
5.
opfordrer Golfstaterne, og især Saudi-Arabien, til at gøre en resolut indsats for at imødegå den ekstremistiske ideologi, der fordrejer de traditionelle islamiske værdier og med sin ekstreme fortolkning fungerer som religiøs og politisk legitimering af ISIS/Da'eshs og al-Qaedas handlinger; 
6.
opfordrer indtrængende alle EU's medlemsstater til at opdatere deres retlige systemer med henblik på at forhindre, at deres statsborgere og borgere rejser ud for at tilslutte sig ISIS/Da'esh, og for at sikre, at de retsforfølges så hurtigt som muligt, hvis de gør det, hvilket også bør gælde for tilskyndelse og støtte på internettet til at begå disse forbrydelser; understreger betydningen af forebyggelse, retsforfølgning, opsøgende arbejde, resocialisering og reintegration;
7.
anerkender, støtter og kræver, at alle respekterer den umistelige ret for alle etniske og religiøse mindretal og andre, der bor i Irak og Syrien, til fortsat at bo i deres historiske og traditionelle hjemlande i værdighed, lighed og sikkerhed og til frit at praktisere deres religion fuldt ud uden nogen form for tvang, vold eller diskrimination; understreger behovet, at alle regionale politiske og religiøse ledere klart og utvetydigt tilkendegiver støtte til regionens etniske og religiøse mindretal og deres fortsatte tilstedeværelse og fulde og lige rettigheder som statsborgere i deres hjemlande; 
8.
opfordrer det internationale samfund, herunder EU og dets medlemsstater, til at garantere de nødvendige sikkerhedsvilkår og fremtidsmuligheder for de religiøse mindretal, som er blevet tvunget til at forlade deres hjemland eller er blevet tvangsfordrevet, således at de så hurtigt som muligt kan gøre brug af deres ret til at vende tilbage til deres hjemlande, beskytte deres hjem, grunde, ejendom og ejendele samt deres kirker og religiøse og kulturelle mindesmærker og blive i stand til at leve et værdigt liv og få en værdig fremtid;
9.
understreger vigtigheden af, at det internationale samfund yder militær beskyttelse og støtte, herunder militær støtte, til særligt sårbare målgrupper for ISIS/Da'esh og andre terrororganisationer i Mellemøsten, såsom etniske og religiøse mindretal, og vigtigheden af, at disse grupper inddrages i fremtidige politiske varige løsninger; opfordrer alle involverede parter i konflikten til at respektere de universelle menneskerettigheder og til at gøre det lettere at yde​humanitær bistand og støtte gennem alle mulige kanaler;
10.
bekræfter sin fulde støtte til den internationale diplomatiske indsats og det arbejde, der udføres af FN’s særlige udsending, Staffan de Mistura, med henblik på at indlede fredsforhandlinger i Genève mellem alle syriske parter, med deltagelse af alle relevante globale og regionale aktører i de kommende dage;
11.
pålægger sin formand at sende denne beslutning til Rådet, Kommissionen, næstformanden for Kommissionen/Unionens højtstående repræsentant for udenrigsanliggender og sikkerhedspolitik, EU’s særlige repræsentant for menneskerettigheder, medlemsstaternes regeringer og parlamenter, Syriens regering og parlament, regeringen og Repræsentanternes Råd i Irak, den regionale regering i Kurdistan, institutionerne under Den Islamiske Samarbejdsorganisation (OIC), Samarbejdsrådet for De Arabiske Golfstater (Golfsamarbejdsrådet, GCC), FN’s generalsekretær, FN’s Generalforsamling, FN’s Sikkerhedsråd og FN’s Menneskerettighedsråd.
� Vedtagne tekster, P8_TA(2015)0071.


� Vedtagne tekster, P8_TA(2014)0027.


� EUT L 118 af 14.5.2008, s. 12.

